Folketing
2002-11-05

Man skulle hellere have afviklet det - og det er den anden måde - så danske, tyske og polske landmænd fra dag ét kunne konkurrere på lige vilkår. Det havde der været fornuft i, og det havde været en ordentlig behandling af ansøgerlandene. Det synes jeg ikke at der er lagt op til nu. Der er lagt op til en forskelsbehandling, og at man også gør de nye lande afhængige af støtten, ligesom man har gjort de 15 gamle lande. Derfor skal jeg på vegne af Enhedslisten fremsætte følgende: Forslag til vedtagelse »Folketinget opfordrer regeringen til umiddelbart efter Københavnstopmødet i EU at foreslå en revision af den fælles landbrugspolitik efter følgende retningslinjer: a) EU's landbrugsordninger afvikles over 5 år, b) EU's eksportstøtte afvikles hurtigere, og c) EU's fortolkning af landbrugsprodukter fra fattige lande afvikles hurtigere.« (Forslag til vedtagelse nr. V 12)